РЕШЕНИЕ НА КОМИСИЯТА
от 8 май 2009 година
за изменение на допълнение Б към приложение VII към Акта за присъединяване на България и Румъния по отношение на някои предприятия от секторите на месото, птичето месо, рибата и млякото и млечните продукти в Румъния
(нотифицирано под номер C(2009) 3390)
(текст от значение за ЕИП)
(2009/374/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на България и Румъния, и по-специално приложение VII, глава 5, раздел Б, подраздел I, буква д) от него,
като има предвид, че:
(1)
В Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (1) и Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (2) се предвиждат някои структурни изисквания по отношение на предприятията, попадащи в приложното поле на тези регламенти.
(2)
В приложение VII, глава 5, раздел Б, подраздел I, буква а) от Акта за присъединяване на България и Румъния се предвижда, че при спазване на определени условия някои структурни изисквания, посочени в тези регламенти, не трябва да се прилагат до 31 декември 2009 г. за предприятията в Румъния, изброени в допълнение Б към приложение VII към Акта за присъединяване.
(3)
Докато посочените предприятия се намират в процес на преход, произхождащите от тях продукти трябва да бъдат предлагани само на националния пазар или да бъдат използвани за допълнителна преработка в румънски предприятия в процес на преход.
(4)
Допълнение Б към приложение VII към Акта за присъединяване на България и Румъния бе изменено с решения 2007/23/ЕО (3), 2007/710/ЕО (4), 2008/465/ЕО (5) и 2008/720/ЕО (6) на Комисията.
(5)
В Румъния някои предприятия от секторите на месото, птичето месо, рибата и млякото и млечните продукти са приключили процеса на обновяване и понастоящем отговарят напълно на законодателството на Общността. Освен това някои предприятия са прекратили дейността си. Поради това тези предприятия следва да бъдат заличени от списъка на предприятията в процес на преход.
(6)
Във връзка с това допълнение Б към приложение VII към Акта за присъединяване на България и Румъния следва да бъде съответно изменено.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Предприятията, изброени в приложението към настоящото решение, се заличават от допълнение Б към приложение VII към Акта за присъединяване на България и Румъния.
Член 2
Адресати на настоящото решение са държавите-членки.
Съставено в Брюксел на 8 май 2009 година.